
            REPUBLIKA HRVATSKA

   KRAPINSKO-ZAGORSKA ŽUPANIJA

     OPĆINA SVETI KRIŽ ZAČRETJE

       JEDINSTVENI UPRAVNI ODJEL 
KLASA: 112-01/26-01/003
URBROJ: 2140-28-04/1-26-1
Sveti Križ Začretje, 12.10.2026.

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18, 112/19 i 17/25), pročelnica Jedinstvenog upravnog odjela Općine Sveti Križ Začretje raspisuje
NATJEČAJ 
za prijam u službu na neodređeno vrijeme u 
Jedinstveni upravni odjel Općine Sveti Križ Začretje na radno mjesto: 
Viši stručni suradnik za komunalno gospodarstvo- 1 izvršitelj/ica, na neodređeno vrijeme u punom radnom vremenu, uz obvezni probni rad u trajanju od 3 (tri) mjeseca. 
Opći uvjeti za prijam u službu:

· punoljetnost

· hrvatsko državljanstvo

· zdravstvena sposobnost za obavljanje poslova radnog mjesta.
Osim općih uvjeta za prijam u službu, kandidati moraju ispunjavati slijedeće posebne uvjete za prijam u službu:  
· sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke struke 
· položeni državni ispit 

· najmanje 1 godina radnog iskustva na odgovarajućim poslovima 

· osposobljenost za rad na računalu 

· znanje engleskog jezika 

· položeni ispit za vozača B kategorije  
Osoba koja ima potrebno radno iskustvo na odgovarajućim poslovima, a nema položen državni stručni ispit, može se primiti u službu i rasporediti na radno mjesto, pod uvjetom da ispit položi u roku godine dana od prijma u službu.

U službu ne mogu biti primljene osobe za koje postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Kandidati koji ispunjavaju formalne uvjete javnog natječaja su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu za natječaj.

Opis poslova radnog mjesta, podaci o plaći radnog mjesta, način testiranja kandidata i područje testiranja te pravni i drugi izvori za pripremanje kandidata za testiranje objavit će se na oglasnoj ploči i web-stranici Općine Sveti Križ Začretje (www.sveti-kriz-zacretje.hr). Prethodnoj provjeri znanja i sposobnosti kandidata mogu pristupiti  samo kandidati koji ispunjavaju  formalne uvjete iz natječaja. Na web-stranici www.sveti-kriz-zacretje.hr i oglasnoj ploči Općine Sveti Križ Začretje objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.
Uz prijavu kandidati moraju priložiti:

· životopis,

· dokaz o stručnoj spremi ( preslik diplome o stečenoj stručnoj spremi; ako kandidat uz prijavu priloži inozemnu kvalifikaciju, dužan je dostaviti i rješenje o priznavanju inozemne obrazovne kvalifikacije),

· dokaz o hrvatskom državljanstvu (preslik osobne iskaznice, putovnice ili domovnice)

· dokaz o ukupnom radnom iskustvu (elektronički zapis Hrvatskog zavoda za mirovinsko osiguranje pribavljen za vrijeme trajanja natječaja, koji HZMO na osobno traženje osiguranika izdaje i na šalterima područnih službi/ureda Hrvatskog zavoda za mirovinsko osiguranje) 
· uvjerenje o nekažnjavanju izdano od nadležnog suda (ne starije od 6 mjeseci od zadnjeg dana roka za podnošenje prijave na natječaj)
· vlastoručno potpisanu izjavu da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi 
· dokaz o položenom stručnom ispitu (preslika svjedodžbe ili uvjerenja) 
· dokaz o radnom iskustvu na odgovarajućim poslovima u trajanju od najmanje godinu dana,  iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u elektroničkom zapisu Hrvatskog zavoda za mirovinsko osiguranje (preslik ugovora o radu,  rješenja o rasporedu ili potvrdu poslodavca)
· dokaz o znanju engleskog jezika (isprava iz koje je vidljivo da je kandidat položio ispit iz engleskog jezika kroz školovanje kojim je stečena stručna sprema tražena ovim Natječajem- svjedodžba i sl.)
· preslik vozačke dozvole
Kandidat koji bude izabran dužan je priložiti uvjerenje o zdravstvenoj sposobnosti prije donošenja rješenja u prijam u službu. 
            Na natječaj se, pod ravnopravnim uvjetima, mogu javiti osobe obaju spolova.

Osoba koja ima pravo prednosti kod imenovanja prema posebnom zakonu, dužna je u prijavi na ovaj natječaj pozvati se na to pravo i ima prednost u odnosu na ostale osobe samo pod jednakim uvjetima.


Podnositelj prijave koji može ostvariti pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19., 84/21. i 156/23.), članku 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 47. Zakona o civilnim stradalnicima iz Domovinskog rata (NN br. 84/21 i 13/26.), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18, 32/20) dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Podnositelj prijave koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj dužan je priložiti, osim dokaza o ispunjavanju traženih uvjeta i sve potrebne dokaze sukladno popisu na poveznici Ministarstva hrvatskih branitelja: https://branitelji.gov.hr/zaposljavanje-843/843
Podnositelj prijave koji se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i sve potrebne dokaze u svrhu ostvarivanja prava prednosti pri zapošljavanju sukladno popisu na poveznici Ministarstva hrvatskih branitelja: https://branitelji.gov.hr/zaposljavanje-843/843 . 
Podnositelj prijave koji se poziva na pravo prednosti pri zapošljavanju u skladu sa čl. 48.f  Zakona o zaštiti vojnih i civilnih invalida rata uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i rješenje odnosno potvrdu iz koje je vidljivo takvo pravo, izjavu da do sada nije koristio to pravo prednosti i dokaz iz kojeg je vidljivo na koji je način prestao radni odnos kod posljednjeg poslodavca.

Podnositelj prijave koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je priložiti, osim dokaza o ispunjavanju traženih uvjeta iz natječaja i dokaz o invaliditetu.

Prijave se podnose u roku od 8 dana od dana objave natječaja u Narodnim novinama, poštom ili osobno na adresu: Općina Sveti Križ Začretje, Trg hrvatske kraljice Jelene 1, 49223 Sveti Križ Začretje, s naznakom: »Natječaj za radno mjesto viši stručni suradnik za komunalno gospodarstvo». 
Urednom prijavom smatra se prijava koja sadrži sve podatke i priloge navedene u ovom Natječaju.

Osobe koje podnesu nepravodobne i nepotpune prijave ili ne ispunjavaju formalne uvjete iz Natječaja ne smatraju se kandidatima prijavljenim na Natječaj.


O rezultatima postupka prijma u službu kandidati će biti obaviješteni u zakonskom roku.

             Nakon raspisanog natječaja ne mora se izvršiti izbor, ali se u tom slučaju donosi odluka o poništenju Javnog natječaja protiv koje nije dopušteno podnošenje pravnih lijekova. Odluka se dostavlja svim kandidatima prijavljenim na natječaj.

             Sukladno odredbama Zakona o provedbi Opće uredbe o zaštiti osobnih podataka („Narodne novine“ broj 42/18) i Uredbe (EU) 2016/679, dokumenti dostavljeni na Javni natječaj poslani su slobodnom voljom osoba koje podnose prijavu na Javni natječaj te se smatra da su dale privolu za obradu osobnih podataka. Podaci će se obrađivati isključivo u svrhu provedbe javnog natječaja.

